
	1.
	Noteikumu konsolidētā versija
11. Pašvaldības nodrošina mērķdotācijas līdzekļu uzskaiti atsevišķi no citiem pašvaldības pamatbudžeta ieņēmumiem un izdevumiem atsevišķā norēķinu kontā kredītiestādē vai Valsts kasē.
	Priekšlikums
Svītrot 11.pantu.
Atsevišķa konta nodrošināšana bija nepieciešama saņemtās valsts mērķdotācijas izlietojuma kontroles nodrošināšanai pirms tika ieviestas IT tehnoloģijas. Šobrīd visās grāmatvedības informācijas sistēmās ir iespējama nodalīta grāmatvedības uzskaite valsts mērķdotācijas izlietojuma kontrolei, līdz ar to nav nepieciešamības pēc atsevišķa bankas konta. Atsevišķa konta uzturēšana pašvaldībās prasa papildus administratīvo kapacitāti, kas faktiski patērē gan administratīvos, gan finansiālos resursus. Ņemot vērā, ka valstī ir jāmazina birokrātiskais slogs un jāsekmē administratīvās pārvaldības efektivitāte, priekšlikums svītrot 11.pantu.
Piedāvātā redakcija
-
	Jānis Cunskis (LLPA)

	2.
	Noteikumu konsolidētā versija
 Pārskats par pašvaldību autoceļu un ielu finansēšanai paredzētās mērķdotācijas izlietojumu
	Priekšlikums
Precizēt 2.pielikumu, ņemot vērā šādus apsvērumus:
Atbilstoši spēkā esošo MK noteikumu 23. un 23.prim punktam, pašvaldība ir tiesīga izmantot valsts mērķdotāciju:
pašvaldību autoceļu un ielu uzturēšanai, tai skaitā ar uzturēšanas darbu veikšanu saistīto darbinieku atlīdzībai;

pašvaldību autoceļu un ielu būvniecībai, tai skaitā atjaunošanai, pārbūvei, nojaukšanai, projektēšanai, būvuzraudzībai un autoruzraudzībai, kā arī Eiropas Savienības struktūrfondu autoceļu un ielu projektu īstenošanai nepieciešamajam pašvaldību līdzfinansējumam un pašvaldību autoceļu un ielu tīkla finansēšanai ņemto kredītu pamatsummas atmaksāšanai;

zemes pirkšanai, lai uzlabotu un attīstītu pašvaldību autoceļus un ielas, kā arī bankas konta apkalpošanas izmaksu segšanai.

Mērķdotāciju prioritāri izlieto tranzīta ielām, tiltiem, satiksmes drošības uzlabošanai, autoceļiem un ielām, pa kurām kursē sabiedriskais transports.

Izskatot pārskata veidlapu par valsts mērķdotācijas izlietojumu, kā arī tās aizpildīšanas skaidrojumus, veidlapā nav atrodama vieta, kur būtu uzrādāmi izdevumi, kas izlietoti (plānoti):
pašvaldību autoceļu un ielu tīkla finansēšanai ņemto kredītu pamatsummas atmaksāšanai;
izdevumi, kas ir ārpus 23.prim pantā noteiktajām prioritātēm.

Lūdzam veikt atbildtīgus precizējumus veidlapā vai sniegt skaidrojumus par veidlapas aizpildīšanu.
Piedāvātā redakcija
-
	Jānis Cunskis (LLPA)



